Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 132/09/1100	Bratislava, 23.4.2012
EEČ : 2-7-2-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 5 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Krajskej prokuratúry Bratislava
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
XXXXX sa podieľal na organizovaní činnosti a vedení účtovníctva viacerých spoločností, najmä však spoločností XXXXX s.r.o., XXXXX s.r.o., XXXXX s.r.o., XXXXX s.r.o., XXXXX Topoľčany s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o., XXXXX s.r.o. a ďalších, ktoré prebiehalo tak, že konatelia týchto spoločnosti buď priamo vyhotovili, alebo už len podpísali niektorým z členov skupiny predložené vyhotovené faktúry, pokladničné doklady, a ďalšie s tým súvisiace daňové doklady k neuskutočneným nákupom a predajom tovaru a neuskutočneným službám, alebo k nákupom a predajom tovaru s malým množstvom tovaru nezodpovedajúcim fakturovaným čiastkam, alebo aj so značne neprimeranou hodnotou fakturovaného tovaru, alebo služieb ktoré predkladali ako pravé daňové doklady pri neoprávnenom uplatňovaní odpočtu DPH daňových subjektov, čím získali ďalšie doklady potrebné pre uvedenie správcu dane do omylu a správca dane tento neoprávnený nadmerný odpočet DPH s časti uznal a ku škode štátnemu rozpočtu SR v zastúpení jednotlivými správcami dane vo výške najmenej 635.524.488,- Sk vyplatil a vo výške najmenej 121.509.736,- Sk zadržal z dôvodu opakovanej daňovej kontroly. Po tom ako bol za viaceré zdaňovacie obdobia vyplatený nadmerný odpočet pre vyššie uvedené spoločnosti, alebo v niektorých prípadoch aj bez vyplatenia nadmerného odpočtu ak hrozilo prezradenie skutočných aktivít spoločnosti, v mene ktorej sa pre iné spoločnosti vyrábali fiktívne faktúry, obv. XXXXX pomáhal pri zakrývaní trestnej činnosti skupiny tým, že pomáhal pri prevádzaní obchodného podielu niektorých spoločností najmä spoločnosti XXXXX s.r.o. na XXXXX a následne na XXXXX, spoločnosti XXXXX s.r.o. a XXXXX s.r.o. na XXXXX, spoločnosti XXXXX s.r.o na XXXXX, spoločnosti XXXXX XXXXX s.r.o. na XXXXX na tzv. „biele kone", bez splnenia podmienok na prevod obchodných podielov obchodnej spoločnosti tak ako to stanovujú príslušné ustanovenia Obchodného zákonníka a to tým, že zabezpečoval osoby tzv. „biele kone" jednak k podpisom dokumentov pri prevodoch obchodných podielov ako aj k úkonom v rámci daňových konaní.

XXXXX ako konateľ spoločnosti XXXXX s.r.o. XXXXX, XXXXX XXXXX XXXXX, po predchádzajúcej vzájomnej dohode s XXXXX, nar. XXXXX, konateľom spoločnosti XXXXX s.r.o. XXXXX, XXXXX v úmysle vyhotovené doklady použiť v účtovníctve spoločnosti XXXXX s.r.o. ako pravé za účelom, jednak uplatniť si z nich odpočet DPH na vstupe atak si zabezpečiť zníženie odvodovej povinnosti DPH v príslušnom zdaňovacom období v dôsledku „účtovne" vysokých príjmov z fiktívnych faktúr ktoré vyhotovil v mene spoločnosti XXXXX s.r.o. pre spoločnosť XXXXX s.r.o. a jednak zabezpečiť v prípade daňovej kontroly faktúry k nákupu zhodných komodít ako boli komodity uvedené vo fiktívnych faktúrach, ktoré obvinený XXXXX v mene spoločnosti XXXXX s.r.o. dodal pre spoločnosť XXXXX s.r.o. v dobe od mesiaca február 2003 najneskoršie do 30.6.2004 v XXXXX vo svojej kancelárii a v XXXXX vo svojom rodinnom dome zabezpečil podľa inštrukcií obvineného XXXXX vyhotovenie fiktívnych faktúr, ktoré po vyhotovení doručil obvinený XXXXX obvinenému XXXXX, ktorý tieto fiktívne faktúry spolu s fiktívnymi dokladmi o úhrade zaúčtoval do svojho účtovníctva a v daňovom priznaní DPH za príslušné zdaňovacie obdobie, ktoré podal v mene spoločnosti XXXXX s.r.o. si z nich uplatnil odpočet DPH na vstupe spolu s odpočtom dane na vstupe z faktúr od iných dodávateľov a to tak, aby mu vzhľadom na výšku DPH na výstupe z fiktívnych faktúr nevznikla daňová povinnosť, alebo vnikla len v nepatrnej výške, 

pričom takto zabezpečil: 

II./l  XXXXX spoločne s nebohým XXXXX, nar. XXXXX, naposledy bytom XXXXX, ktorý zomrel dňa 10.11.2005 zabezpečili v mene spoločností XXXXX, XXXXX, XXXXX, kde bol v tom čase neb. XXXXX  konateľom vyhotovenie 16-tich fiktívnych faktúr pre odberateľa spoločnosť XXXXX s.r.o., z ktorých si obvinený XXXXX v daňovom priznaní DPH za prvý štvrťrok 2003, ktoré podal v mene spoločnosti XXXXX s.r.o. až dňa 29.9.2003 na Daňovom úrade Bratislava II uplatnil odpočet DPH na vstupe vo výške 1.700.160,- Sk (z celkového odpočtu DPH na vstupe uvedenom v tomto daňovom priznaní 2.579.360,-Sk) v dôsledku čoho výsledkom v tomto zdaňovacom období bola daňová povinnosť vo výške 39.253,- Sk a v daňovom priznaní DPH za druhý štvrťrok 2003, ktoré podal v mene spoločnosti XXXXX s.r.o. taktiež až dňa 29.9.2003 na Daňovom úrade Bratislava II uplatnil odpočet DPH na vstupe vo výške 7.932.361,- Sk (z celkového odpočtu DPH na vstupe uvedenom v tomto daňovom priznaní 9.756.718,-Sk) v dôsledku čoho výsledkom v tomto zdaňovacom období bola daňová povinnosť vo výške 25.569,- Sk

II./2 XXXXX spoločne s nebohým XXXXX, XXXXX, naposledy bytom XXXXX, ktorý zomrel dňa 10.11.2005 zabezpečili v mene spoločnosti XXXXX, XXXXX, kde bol v tom období nebohý XXXXX konateľom vyhotovenie 28- mich fiktívnych faktúr pre odberateľa spoločnosť XXXXX s.r.o., z ktorých si obvinený XXXXX v daňovom priznaní DPH za druhý štvrťrok 2003, ktoré podal v mene spoločnosti XXXXX s.r.o. až dňa 29.9.2003 na Daňovom úrade Bratislava II uplatnil odpočet DPH na vstupe vo výške 389.600,- Sk (z celkového odpočtu DPH na vstupe uvedenom v tomto daňovom priznaní 9.756.718,-Sk) v dôsledku čoho výsledkom v tomto zdaňovacom období bola daňová povinnosť vo výške 25.569,- Sk, v daňovom priznaní DPH za tretí štvrťrok 2003, ktoré podal v mene spoločnosti XXXXX s.r.o. až dňa 1.12.2003 na Daňovom úrade Bratislava II uplatnil odpočet DPH na vstupe vo výške 5.546.444,- Sk (z celkového odpočtu DPH na vstupe uvedenom v tomto daňovom priznaní 11.998.961, Sk) v dôsledku čoho výsledkom v tomto zdaňovacom období bola daňová povinnosť vo výške 63.365,- Sk a v daňovom priznaní DPH za štvrtý štvrťrok 2003, ktoré podal v mene spoločnosti XXXXX s.r.o. až dňa 1.3.2004 na Daňovom úrade Bratislava II uplatnil odpočet DPH na vstupe vo výške 641.000,- Sk (z celkového odpočtu DPH na vstupe uvedenom v tomto daňovom priznaní 20.741.980,-Sk) v dôsledku čoho výsledkom v tomto zdaňovacom období bola daňová povinnosť vo výške 99.286,-Sk.

II./3 XXXXX v mene spoločnosti XXXXX s.r.o. vyhotovenie 5- tich fiktívnych faktúr pre odberateľa spoločnosť XXXXX s.r.o., z ktorých si obvinený XXXXX v daňovom priznaní DPH za štvrtý štvrťrok 2003, ktoré podal v mene spoločnosti XXXXX s.r.o. až dňa 1.3.2004 na Daňovom úrade Bratislava II uplatnil odpočet DPH na vstupe vo výške 1.481.200,- Sk (z celkového odpočtu DPH na vstupe uvedenom v tomto daňovom priznaní 20.741.980,-Sk) v dôsledku čoho výsledkom v tomto zdaňovacom období bola daňová povinnosť vo výške 99.286,-Sk,.
Pričom obvinený XXXXX vyhotovil fiktívne faktúry v celkovej hodnote najmenej 106.144.591, Sk , z ktorých bol neoprávnene uplatnený odpočet DPH vo výške najmenej 17.690.765,- Sk.

Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Prezídia PZ, Úradu boja proti korupcii, Odboru boja proti korupcii STRED bolo dňa 30.6.2004 pod sp. zn. ČVS:SJP-46/OVOZTČ-BB-2003 začaté trestné stíhanie a súčasne vznesené obvinenie XXXXX a ďalším obvineným pre trestný čin založenie, zosnovanie a podporovanie zločineckej skupiny podľa § 185a ods. 1 Tr. zákona č. 140/1961 Z.z. a trestný čin podvod spáchaný formou spolupáchateľstva podľa § 9 ods. 2 k § 250 ods. 1, ods. 5 Trestného zákona č. 140/1961 Z.z. v časti dokonaný a v časti štádiu pokusu podľa § 8 ods. 1 Trestného zákona č. 140/1961 Z.z. na skutkovom základe uvedenom vo výrokovej časti označeného uznesenia. 

Uznesením vyšetrovateľa Prezídia PZ, Úradu boja proti korupcii, Odboru boja proti korupcii STRED zo dňa 12.12.2005 pod ČVS:SJP-46/OVOZTČ-BB-2003 bolo vznesené obvinenie za trestný čin podvodu spáchaný formou spolupáchateľstva podľa § 9 ods. 2 k § 250 ods. 1, ods. 5 Trestného zákona č. 140/1961 Z.z. XXXXX, XXXXX a XXXXX tak ako je to uvedené v predmetnom uznesení.

V priebehu vyšetrovania bola uznesením vyšetrovateľa zo dňa 4.10.2006 pod ČVS:PPZ-82/BPK-S-2005 podľa § 21 ods.l Trestného poriadku vylúčená na samostatné konanie trestná vec obvinených XXXXX, XXXXX, XXXXX a XXXXX.

V priebehu vyšetrovania bola taktiež zmenená právna kvalifikácia konania obvineného na pokračovací trestný čin podvodu spáchaný formou spolupáchateľstva podľa § 9 ods. 2 k § 250 ods. 1, ods. 5 Trestného zákona č. 140/1961 Z.z. v časti dokonaný a v časti štádiu pokusu podľa § 8 ods. 1 Trestného zákona č. 140/1961 Z.z.,

Vyšetrovateľ predložil prokurátorovi návrh na zastavenie trestného stíhania voči obv. XXXXX, spoločne s úmrtným listom vystaveným Matričným úradom v XXXXX, z ktorého je zrejmé, že obvinený dňa 09.11.2011 zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno  v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Zo zreteľom na spoľahlivo preukázanú právnu skutočnosť - úmrtie obvineného, som rozhodol tak, ako to je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Masár
prokurátor